אבי אבורומי

אבורומי בהופעה, 2022
אבי אדם אבורומי ( נולד ב-16 בינואר 1996) הוא זמר-יוצר ושחקן ערבי-ישראלי מרקע מוסלמי שהתגייר.

== ביוגרפיה ==
נולד למשפחה ערבית-מוסלמית בשם אבראהים אבורומי . וגדל באילת, שבה הוריו עברו להתגורר משפרעם ומנצרת. הוריו גידלו אותו ללא דת. בהיותו בן 14 אביו מת ממחלת הסרטן, ועל כן אבורומי הצעיר החל לעבוד על-מנת לסייע בפרנסת משפחתו. באילת, נאלץ להתחנך במסגרות דוברות עברית, אם כי ערבית ספרותית למד מאוחר יותר. סיפר כי לא נחגגו בביתם כל חגי האסלאם. 

עם הגיעו לגיל גיוס ביקש אבורומי להתגייס לצה"ל. תחילה הוצע לו להתנדב בלבד, עקב מוצאו הערבי והדת המוסלמית של משפחתו, אך הוא התעקש להתגייס מסיבות הקשורות לשייכות ורצון לתרום, לדבריו: "רציתי להיות כמו כולם". הוא שירת בחיל התובלה ולאחר מכן שירת כמ"כ של חיילי מקא"ם בבסיס משמר הנגב.

בעת שירותו, סיפר כי עבר תהליך גיור צבאי באמצעות קורס נתיב, ועם סיום התהליך הוא אימץ שם נוסף, אדם לפי בקשת אמו.

== קריירה ==

=== מוזיקה ===
אבורומי החל את דרכו המוזיקלית בשנת 2014, הוא העלה סקיצות של שירים שכתב והלחין לאתר יוטיוב, כשביוני 2015 הוא העלה לראשונה לרשת את השיר "תדעי לך" ובספטמבר 2016 הוציא אותו בגרסת אולפן.

בשנת 2021 הוציא את אלבום הבכורה שלו "סיבה לנשום" כאשר שירי האלבום יצאו כסינגלים בין השנים 2015–2021. באלבום נכלל השיר "לאהובי" שהוקדש לעמית בן יגאל שנפל בפעילות מבצעית ב-12 במאי 2020.

בשנת 2022 הוציא אבורומי את הלהיט "ספרי להם הכל", שהיה שיר הפריצה שלו<ref></ref> והגיע למקום החמישי במצעד הפזמונים השנתי "העשירייה" של תחנת הרדיו כאן גימל מבית תאגיד השידור. במצעד זה אף זכה אבורומי בפרס "פריצת השנה". בנוסף, זכה בתואר זה גם בפרסי נבחרי השנה של פרוגי מבית ynet. באותה השנה הוציא את השיר "מה עובר לך בראש", שזכה גם הוא להצלחה.

ב-2023 הוציא יחד עם הזמרת מור רביעי את הסינגל "אין אותנו יותר". השיר זכה להשמעות רבות והגיע לצמרת מצעד "העשירייה" של תחנת הרדיו כאן גימל מבית תאגיד השידור הישראלי.

ביוני 2023 זכה אבורומי בפרס אקו"ם על הישג השנה למלחין. בנימוקי הזכייה כתבו שופטי התחרות: "בתקופה קצרה הצליח אבורומי להעמיד רשימה של להיטים והעתיד שלו לפניו ונשמע מבטיח".<ref></ref> ב-30 ביולי הוציא את הסינגל "איפה את?" עם הזמר רביב כנר, שהגיע למקום ה-73 במצעד היטליסט אתר מאקו.<ref></ref> ב-10 בספטמבר הוציא את השיר "שקוף" יחד עם הזמרת שירי מימון, שהגיע למקום השמיני במצעד השבועי של מדיה פורסט.<ref></ref>

ב-1 בינואר 2024 הוציא את הסינגל "אם אני לא אחזור" יחד עם הזמרת מור.<ref></ref> ב-13 בפברואר הוציא לאור את החלק הראשון של אלבומו השני, הכולל שישה שירים והוציא מתוכו את הסינגל "אחת המטורפות", בו שיתף פעולה עם תמר יהלומי ויונתן קלימי.<ref></ref> מאוחר יותר יצא מתוך האלבום הסינגל השיווקי "אנשים חשובים".<ref></ref> בשנת 2024 השתתף כיועץ בתוכנית הטלוויזיה "מוקד 11" ששודרה בכאן 11. ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע טל את השיר "ביחד ננצח" לצד ליאור נרקיס.<ref></ref> השיר הגיע למקום הראשון במצעד הישראלי השבועי של מדיה פורסט.<ref name=":0">מיקומי שיא ב:
* "שמע ישראל": השבוע ה-48 בשנת 2023.

* "ביחד ננצח": השבוע ה-21 בשנת 2024.</ref> ב-29 ביולי, השתתף אבורומי בפרויקט הסברה מוזיקלי שנוצר על ידי שרי גבעתי בשיתוף עמותת "The Jewish Future". הפרויקט מציג קליפ שנועד להעלות את המורל ולחזק את הפטריוטיות הישראלית והמשתתפים בפרויקט כוללים את מונטנה טאקר, שרי גבעתי, אסתר רדא, אברהם טל ומשה ראובן. הקליפ כולל ביצוע לשירו של בוב מארלי "Iron Lion Zion". כל ההכנסות מהפרויקט נתרמו ל"אחים לחיים".<ref></ref>

=== משחק ===
החל מהעונה הרביעית משחק בסדרת דרמת הפעולה והריגול "פאודה" מבית yes, בתור מוחמד טוואלבה, אחיהם של מאיה (לוסי איוב) ועומאר (אמיר בוטרוס).

בשנת 2023 שיחק בסדרת הנוער הדו-לשונית (דוברת ה-ערבית והעברית) המוזיקלית והרומנטית "תלאתה" ("ثلاثة"), בערוץ TeenNick למנויי HOT.

=== תוכניות ריאליטי ===
בשנת 2024 השתתף בעונה השלישית של "רוקדים עם כוכבים" בקשת 12 והודח בהדחה האחת עשרה.

== חיים אישיים ==
מתגורר בעיר יבנה.

== דיסקוגרפיה==
===אלבומי אולפן===
* 2021: "סיבה לנשום"

== פרסים ומועמדויות ==
{| class="wikitable"
!שנה
!פרס
!בעלות
!קטגוריה
!מועמדות
!תוצאה
|-
| rowspan="3" |2022
|העשירייה של השנה
|כאן גימל
|פריצת השנה
| rowspan="2" |אבי אבורומי
|
|-
| rowspan="2" |פרסי נבחרי השנה של פרוגי
| rowspan="2" |ynet
|פריצת השנה במוזיקה
|
|-
|שיר השנה
|"ספרי להם הכל"
|
|}

== קישורים חיצוניים ==

* 

== הערות שוליים ==

קטגוריה:זמרים ישראלים
קטגוריה:זמרים השרים בעברית
קטגוריה:זמרי פופ ישראלים
קטגוריה:מוזיקאים ישראלים
קטגוריה:מלחינים ישראלים
קטגוריה:זמרים-יוצרים ישראלים
קטגוריה:משתתפי הפסטיגל
קטגוריה:גרים
קטגוריה:זוכי פרס אקו"ם
קטגוריה:זמרים ערבים ישראלים
קטגוריה:שחקנים ערבים ישראלים
קטגוריה:מתחרי רוקדים עם כוכבים (ישראל)
קטגוריה:אילת: אישים
קטגוריה:נצרת: אישים
קטגוריה:שפרעם: אישים
קטגוריה:ישראלים שנולדו ב-1996